BA รายได้ขาย-บริการเพิ่ม หนุน Q3 ขาดทุนลดลง 94% เหลือ 392 ลบ.
BA เปิดงบไตรมาส 3 ขาดทุนลดลง 94% เหลือ 392 ลบ. ส่วนงวด 9 เดือน ขาดทุนลดลง 73.12% เหลือ 2.26 พันล้าน อานิสงส์รายได้ขาย-บริการเพิ่ม หลังจำนวนผู้โดยสารเดินทางเพิ่มมากขึ้น
BA เปิดงบไตรมาส 3 ขาดทุนลดลง 94% เหลือ 392 ลบ. ส่วนงวด 9 เดือน ขาดทุนลดลง 73.12% เหลือ 2.26 พันล้าน อานิสงส์รายได้ขาย-บริการเพิ่ม หลังจำนวนผู้โดยสารเดินทางเพิ่มมากขึ้น
14 พ.ย. 2565

บริษัท การบินกรุงเทพ จำกัด (มหาชน) หรือ BA รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทมีรายได้รวม อยู่ที่ 3,941.4 ล้านบาท เพิ่มขึ้นร้อยละ 486.3 จากงวดเดียวกันของปีก่อน โดยรายได้ส่วนใหญ่มาจากรายได้บัตรโดยสารจากธุรกิจสายการบินจำนวน 2,677.3 ล้านบาท เพิ่มขึ้นร้อยละ 3,969.2 ซึ่งรายได้ที่เพิ่มสูงขึ้นมาจากจำนวนผู้โดยสารที่เดินทางเพิ่มมากขึ้น โดยในไตรมาส 3/65 บริษัทฯ ขนส่งผู้โดยสารจำนวน 0.8 ล้านคน หรือเพิ่มขึ้นร้อยละ 2,950.8 จากงวดเดียวกันของปีก่อน มีอัตราส่วนการขนส่งผู้โดยสารอยู่ที่ร้อยละ 77.2 และมีราคาบัตรโดยสารเฉลี่ยอยู่ที่ 3,304.1 บาท เพิ่มขึ้นร้อยละ 55.1
ทั้งนี้บริษัทฯ มีรายได้จากการขายและบริการซึ่งเป็นรายได้จากธุรกิจที่เกี่ยวข้องกับธุรกิจสนามบิน 662.9 ล้านบาท เพิ่มขึ้น 331.3 ล้านบาท หรือร้อยละ 99.9 จากงวดเดียวกันของปีก่อน โดยรายได้จากการขายและบริการส่วนใหญ่มาจากรายได้ของบริษัท บริการภาคพื้นการบินกรุงเทพเวิลด์ไวด์ไฟล์ทเซอร์วิส จำกัด จำนวน 360.4 ล้านบาท และรายได้จากบริษัท ครัวการบินกรุงเทพ จำกัด จำนวน 288.1 ล้านบาท